 PARTEA A I-A INTRODUCERE CAP I INDIVIDUALIZAREA MANAGEMENTULUI COMPARAT CAP II INFLUENTA CULTURII ÎN MANAGEMENT CAP III ASPECTE METODOLOGICE ÎN MANAGEMENTUL COMPARAT CAPITOLUL I INDIVIDUALIZAREA MANAGEMENTULUI COMPARAT 1 1 Scurt istoric Pe fondul expansiunii institutiei managementului, pe masura ce aceasta institutie devine indispensabila la nivelul tuturor organizatiilor, în paralel/conexat cu fenomenul de globalizare a afacerilor, din ansamblul a ceea ce numim azi "stiinta managementului" se desprind sau individualizeaza diverse "ramuri" sau domenii distincte Între astfel de domenii - alaturi de managementul strategic, MRU, comportamentul organizational, managementul cunostintelor, managementul operational etc - se numara în prezent si managementul comparat Domeniul managementului comparat a fost si ramâne strâns conectat la evolutia "stiintei managementului" la nivel global; acesta din urma, în decurs de circa 150 de ani, a transformat structura sociala si economica din tarile dezvoltate 1 Primele studii teoretice si aplicatii empirice ce pot fi incluse în sfera managementului comparat au avut loc în SUA, dupa anul 1950 2 Astfel, la nivelul anilor '60 economia americana era deja relativ internationalizata, fapt ce a favorizat efectuarea primelor studii privind practicile de management din mai multe tari/companii În mare masura, astfel de studii de management comparat au fost facute de profesori universitari, specialisti în management, practicieni din cadrul unor corporatii americane multinationale, care aveau importante interese de afaceri în alte zone/tari ale lumii Este de remarcat si interesul pentru astfel de studii/analize de management comparat la nivelul Europei postbelice, dar si în cazul unor tari precum Japonia sau Coreea de Sud Aproximativ în aceeasi perioada, anumite întrebari standard sunt formulate tot mai des de analistii economici si specialistii în management mondial: "Cum se explica succesul economic obtinut de tari precum Japonia, Coreea de Sud sau Hong-Kong? Care a fost rolul importului de tehnologie în dezvoltarea economica a Japoniei? Care a fost rolul importului de cunostinte în cadrul aceluiasi proces ? Cum au reusit companiile nipone sa adapteze sau sa japonizeze diverse concepte preluate din occident ?" 3 Care a fost ponderea cunostintelor de management în total cunostinte preluate din import? Care este costul im portului de cunostinte comparativ cu cel de tehnologii?4 Astfel de întrebari, într-o formulare sau alta, vor polariza interesul catre studii/aplicatii de management comparat si evolutia acestui domeniu Asa cum demonstreaza convingator Alvin Toffler, nu mai exista strategii infailibile de urmat în afaceri sau modele ce au produs rezultate favorabile într-un caz concret si care sa poata fi copiate/aplicate într-un alt caz5 Într-un mediu competitiv global, schimbarea conditiilor de piata a devenit o trasatura constanta si ea obliga la aplicarea unui management creativ Prin urmare, este de dorit sa întelegem cum se explica succesul economic al Japoniei si altor tari recent industrializate dar nu este oportun sa fie "importate ca atare" diverse practici de management sau modele teoretice care au condus la succes în cazul altor tari; se recomanda în toate cazurile ca firmele sa cunoasca astfel de practici/reguli de urmat catre succesul în afaceri, dar sa recurga la o "filtrare" si adaptare la specificul culturii organizationale si mentalitatea salariatilor în cauza În general, analistii în management comparat discuta de mai multe etape ale evolutiei/dezvoltarii acestui domeniu:6 * Perioada 1965 - 1972: este considerata a fi primul "boom" al managementului comparat; în aceasta perioada s-au publicat peste 11 000 de studii/articole de management comparat; marile universitati din Europa, SUA si Japonia introduc aceasta disciplina în planul de învatamânt; unele corporatii din lume aloca fonduri substantiale pentru cercetari si studii etc ; se publica primele explicatii privind succesul economic al Japoniei, Coreei de Sud si altor tari asiatice etc; * Perioada 1972 - 1980: este considerata ca reflectând o anumita stagnare în evolutia managementului comparat; desi se publica noi studii/analize, totusi scade interesul pentru acest domeniu si fondurile alocate pentru cercetari de amploare; în lipsa unei finalitati practice imediate, corporatiile multinationale s-au orientat catre studii de management international, strategii pe piete externe, politici de marketing global si alte subiecte similare; * Perioada 1980 - pâna în prezent (2011) este perioada în care se manifesta un nou "boom" în managementul comparat, respectiv se constata un interes tot mai accentuat pentru astfel de analize; inclusiv în contextul crizei globale declansate în SUA în anul 2007, evaluarile comparative, reactiile diferite pe grupe de tari conduc catre analize si explicatii într-o viziune comparatista În aceasta perioada, se multiplica studiile de management comparat si management international (distinctia între cele doua nu este totdeauna foarte clara), se încearca a sistematiza volumul de cunostinte detinute prin editarea unor lucrari de sinteza; între astfel de lucrari amintim7: - Richard Farmer - Advances in International Comparative Management, Vol I-II; - Raghu Nath - Comparative Management: A Regional View; - Geert Hofstede - Cultures and Organizations Software of the Mind Între problemele nesolutionate înca de studiile de management comparat amintim: * Succesul economic înregistrat de tari precum Japonia, Thailanda sau Taiwan este doar într-o mica masura înteles si explicat; "repetarea" acestui succes în alte tari din America Latina sau Europa nu a functionat; * Tehnicile /metodele de import si adaptare a "cunostintelor de management" ce au dat rezultate în cazul Japoniei nu au functionat pentru alte tari; importul "invers" din Japonia s-a dovedit a fi imposibil ; în acest sens amintim ca anumite concepte precum TQM (Total Quality Management), MBO (Management By Objectives) sau altele cunoscute nu au dat decât rezultate partiale în tarile occidentale; * Fiecare problema (notata P) aflata sub incidenta managementului unei companii nationale sau multinationale reclama o solutie creatoare si specifica; altfel spus, nu putem discuta de solutii standard ce ar putea fi importate si aplicate la rezolvarea unor probleme din managementul zilnic al unei firme; rezulta o finalitate practica partiala a studiilor de management comparat (eficienta firmei nu rezida numai în profit; cresterea economica si functia sociala sunt definite/percepute diferit de la o tara la alta); * Marile corporatii multinationale "inventeaza" zilnic practici si strategii de management pentru a obtine succes într-o competitie globala extrem de dura; ele se îndeparteaza frecvent de recomandarea unor lucrari de management comparat, de concluziile si/sau orientarile formulate de teoreticieni în manuale de management; conform cu Toffler, nu mai exista retete standard care sa poata fi preluate si aplicate "ad literam" 8 * Managementul comparat înca opereaza cu termeni/notiuni ce au acceptiuni diferite pe tari sau "scoli de management"; se fac eforturi de uniformizare a unor concepte si de efectuare a unor studii globale, cu influenta din mai multe contexte culturale9; se adauga un anume decalaj între recomandarile teoreticienilor si practicile la care recurg corporatiile multinationale 1 2 Definirea managementului comparat Apreciem ca definirea managementului comparat se poate în mod distinct, separa de alte ramuri ale managementului sau prin antiteza cu domeniul managementului international Exista mai multe acceptiuni cu privire la definirea si continutul managementului comparat, ca domeniu de sine statator al stiintei managementului Astfel, între diverse abordari întâlnite pe plan mondial/national amintim urmatoarele definitii: * În anii '80, William Newman considera ca "managementul comparat îsi propune sa studieze similaritatile si diferentele din practica manageriala autohtona a diferitelor tari"10; * În anii '90, Raghu Nath extinde conceptia anterioara; el considera ca "managementul comparat vizeaza a studia similaritatile si diferentele întâlnite în sistemele economice apartinând unor contexte diferite"; apreciem ca aceasta optica este mai potrivita întrucât, pentru a întelege practicele de management dintr-o tara, este nevoie sa întelegem si aspecte juridice, tehnice, economice sau politice ce definesc mediul de afaceri din acea tara;11 * Mai recent (1984), Edwin Miller propune o definitie mai larga asupra managementului comparat; el considera ca managementul comparat studiaza procesele de management ce au o baza multinationala, respectiv el introduce în ecuatie factorul cultural national diferit în care se aplica anumite metode/tehnici de management;12 aceasta influenta a factorului cultural în managementul diferitelor tari este stralucit argumentata de specialistul olandez Geert Hofstede; * Richard Farmer considera ca managementul comparat reprezinta studiul managementului în medii/culturi diferite si ratiunea pentru care firmele obtin rezultate diferite în tari diferite Se cunoaste faptul ca dezvoltarea economica impune transferul de tehnologii, capital si informatii/cunostinte Conform lui Farmer, managementul are un rol determinant în sporirea productivitatii muncii si cresterea economica a unei tari 13 * Profesorul Ovidiu Nicolescu, opinie la care subscriem, considera ca managementul comparat studiaza procesele si relatiile de management din firme/organizatii apartinând unor contexte culturale nationale diferite; aceasta disciplina vizeaza a stabili asemanarile si deosebirile din practica manageriala pentru a permite transferul international de know-how, adica importul de cunostinte de management; pe baza acestui import firmele si tarile importatoare ar trebui sa-si îmbunatateasca practica afacerilor si sa obtina succes în competitia globala 14 Agream aceasta interpretare, inclusiv atunci când consideram ca definitia surprinde patru aspecte:15 a) analizele comparative de acest tip vizeaza elemente/aspecte de management; totusi, consideram ca în mod implicit astfel de studii includ obligatoriu si aspecte juridice, sociale, economice, tehnologice, psihologice etc ; b) specificul managementului comparat este dat de viziunea culturala multinationala, adica se abordeaza realitati ale managementului din doua sau mai multe tari; c) studiile de management comparat încearca sa prezinte similaritati si diferente întâlnite în practicile/conceptele de management ce conduc la performanta în afaceri; se vizeaza a explica succesul în competitia economica globala; d) managementul comparat are un obiectiv pragmatic: sa favorizeze transferul international de know-how managerial; adica un posibil import de cunostinte de management care sa fie apoi aplicate de cei interesati (firme si tari/natiuni) Pe de alta parte, unii specialisti trateaza managementul din SUA ca un tip standard de management si considera ca managementul comparat se ocupa de transferul de cunostinte din managementul american în managementul unor tari mai putin dezvoltate; este cazul inclusiv al unor manageri din Europa ce neglijeaza Japonia sau alte tari ce încep a se impune în competitia mondiala 16 În realitate consideram ca, atât procesul de globalizare, cât si studiul practicilor de management din diverse tari nu se rezuma numai la situatia companiilor americane, la pozitia detinuta de aceasta superputere pe plan mondial; este si cazul studiilor de management comparat care prin continutul lor reliefeaza, într-o viziune comparatista, reguli/practici/proceduri de management din toate tarile dezvoltate În sfârsit, mai amintim ca se impune a distinge clar între doua notiuni/ sintagme: - managementul comparat; - managementul international Conform definitiei formulate de Edwin Miller, managementul international se ocupa de managementul si activitatile companiilor multinationale, el vizeaza a asigura accesul la fonduri, oameni si informatii ce traverseaza frontierele nationale si politice Este adevarat ca studiile de management international ce încearca sa surprinda/descrie practicile manageriale din cadrul firmelor multinationale recurg în mod inevitabil si la analize comparative Invers, studiile de management comparat - chiar atunci când fac comparatii între organizarea unor IMM-uri, a unor ONG-uri din tari diferite - pot oferi concluzii si reguli care sa conduca la îmbunatatirea practicilor de management din firmele multinationale Prin urmare, discutam de o strânsa interdependenta între domeniile management comparat si management international, dar suprapunerea este numai partiala 17 Desi exista elemente comune între cele doua discipline/domenii, avem si multiple diferente de fond:18 - sfera de analiza a managementului comparat este mai mare decât cea a managementului international; el se ocupa de toate cunostintele de management ce au un fundament multicultural; - se poate considera ca managementul international este doar o componenta majora a managementului comparat; - managementul international raspunde unor cerinte exprese ale companiilor multinationale; ofera acces la resurse, piete de desfacere, specialisti pe diverse domenii de vârf gata formati, acces la manageri profesionisti ce au activat în medii culturale diferite etc ; - managementul comparat încearca a raspunde unor cerinte de performanta a firmelor din majoritatea tarilor lumii, pentru ca pe aceasta baza natiunile sa-si aloce o mai buna pozitie în competitia globala; încearca a identifica ce metode sau practici de management curent pot fi "importate" cu succes de firme sau tari din esalonul doi / trei "Data de 11 septembrie a însemnat o experienta traumatizanta", spune omul de afaceri George Soros, cu referire la atacul terorist de la WTC; iluzia ca Statele Unite ar fi invulnerabile s-a spulberat, remarca acelasi autor 19 Cu unul sau doua decenii în urma, unii analisti apreciau ca SUA ar putea fi depasita economic de Japonia, fapt ce nu s-a confirmat Între timp, Uniunea Europeana în "formula celor 27" va deveni un formidabil competitor global incluzând unitar o forta economica, inovativa, stiintifica si comerciala fara precedent (peste 500 milioane consumatori informati, selectivi si cu putere de cumparare) Care va fi rezultatul competitiei globale între cele trei "superputeri economice" pe parcursul urmatoarelor 4 sau 5 decenii ? Ce se va întâmpla daca pe arena globala se va afirma si China ca o noua superputere economica, incluzând o piata de 1,3 miliarde consumatori ? Este extrem de dificil de conturat raspunsuri pertinente la astfel de întrebari întrucât, spune Peter Drucker, viitorul nu poate fi anticipat; putem numai sa încercam a identifica care vor fi consecintele unor procese/fenomene/modificari ce au avut loc în mod ireversibil la nivel planetar "Detinând deopotriva puterea economica si cea militara, spune Soros, Statele Unite detin incontestabil hegemonia în lumea de astazi" Ele nu pot face chiar ce ar dori, însa nimic nu se face fara acordul lor, remarca acelasi autor 20 Într-adevar, pe parcursul ultimului secol de istorie a umanitatii, drumul urmat de SUA, fie de catre firme în afaceri, fie ca natiune pe plan mondial, acest drum s-a dovedit a fi de mare succes Însa succesul succesiv pentru individ, organizatie sau natiune poate deveni extrem de periculos "Succesul este mereu obiectivul principal pentru o întreprindere - spune profesorul Plumb - dar când se atinge", el poate induce influente negative, poate genera rezistenta la nou/schimbare 21 Mai mult chiar, succesul corupe iar succesul total corupe complet, afirma lordul Acton 22 Asadar, succesul incontestabil al SUA în competitia globala ramâne sub semnul întrebarii si ramâne sa identificam care sunt cunostintele necesare Europei pentru a se impune în lume ca superputere economica; o piata interna unica de peste 500 milioane de locuitori constituie deja un argument concret de care trebuie sa se tina seama Daca avem în vedere si uriasul potential tehnic, tehnologic, resurse naturale, capacitatea de inovare, capacitatea stiintifica, gradul de educare al populatiei, prestigiul si internationalizarea unor universitati europene etc - toate fiind în patrimoniul Europei de astazi - înseamna ca poate fi gândita o strategie adecvata la nivelul UE pentru a se impune în competitia globala pe parcursul urmatoarei jumatati de secol Totusi, o tara precum China dezvoltata economic, cu un GDP per locuitor de 20-30 mii USD, nu poate fi exclusa ca ipoteza si poate deveni o realitate a viitorului * * * În sfârsit, întrucât am utilizat deja sintagma "corporatie multinationala" este oportun sa remarcam ca, desi exista unele diferente de nuanta, întâlnim în literatura de management doua notiuni: - MNC: (multinational corporations), corporatii multinationale; - TNC: (transnational corporations), corporatii transnationale Fara a dezvolta subiectul invocat - specific managementului international - aratam ca prin corporatie multinationala (MNC) întelegem o companie/firma ce desfasoara operatiuni semnificative în doua sau mai multe tari Firme precum General Motors, General Electric, Exxon din Statele Unite, Toyota, Nissan din Japonia sau SAS, Volvo din UE obtin 20% - 70% din cifra totala de afaceri si din profitul total în alte tari decât tara de rezidenta (tara în care se afla sediul central al firmei) Prin urmare, întelegem ca tarile invocate si diverse companii/institutii din structura lor sunt puternic implicate în procesul de globalizare contemporan; mai concret, astfel de MNC din tarile dezvoltate exploateaza la maximum diverse fatete favorabile ale globalizarii Etapele teoretice în care poate fi internationalizata o afacere, o companie din orice tara, se prezinta grafic în figura 1 1 Sursa: Adaptat dupa: Samuel C Certo - Modern Management, Eight Edition Pretince Hall, Inc 2000; traducere în limba româna, Ed Teora, 2002 Copyright (c) All rights reserved Fig 1 1 - Etapele internationalizarii unei companii Asa cum arata P Drucker, procesele de instruire a muncitorilor necalificati, conform cu Taylor au fost organizate initial în Anglia si SUA, îndeosebi în perioada interbelica; este vorba de instruirea pe baza principiilor de management aplicat în întreprinderea industriala (learning by doing pe operatiuni tehnologice) Ulterior, dupa al doilea razboi mondial Japonia si Coreea de Sud au preluat acest tip de instruire si l-au aplicat minutios în aceste tipuri de companii; asadar, "dezvoltata si mai mult în timpul celui de-al Doilea Razboi Mondial, instruirea a fost apoi preluata de japonezi si, douazeci de ani mai târziu, de sud-coreeni, care au facut din ea temelia fenomenalei dezvoltari a tarilor lor"23 Actualmente dupa ce SUA a pierdut rating-ul de tara simbolizat de "AAA" se pare ca pozitia economiei americane se afla sub semnul întrebarii la nivelul global În plus grupul tarilor BRIG (Brazilia, Rusia, India si China) se manifesta tot mai activ în competitia economica la nivel global De pilda, China a fost în masura sa acorde în perioada 2009-2010 circa 110 miliarde USD împrumuturi catre unele tari în curs de dezvoltare, ceea ce depaseste suma similara acordata de catre Banca Mondiala 24 Întâlnim formulate tot mai insistent opinii dupa care secolul de dominatie al SUA a apus si asistam la începutul unui mileniu în care continentul asiatic ar urma sa joace un rol de pol de putere predominanta în cadrul economiei globale (China, India, Coreea reunita, Indonezia, Malaiezia etc) 25 În contextul persistentei crizei globale, al amplificarii unor turbulente financiare, statele membre UE sunt oarecum divizate cu privire la directia strategica de urmat Companii din China sau India continua sa faca investitii masive în tari precum Grecia, Ungaria sau Belgia (desi institutiile UE si tari precum Germania sau Franta manifesta rezerva fata de investitiile provenind din China)26 1 Drucker P F - The Essential Drucker Selections from the Management Works of Peter F Drucker, Published by Elsevier Ltd , 2001; selectie din lucrarile de management ale lui Peter F Drucker, Meteor Press, Bucuresti, 2010, pag 10 si urmatoarele 2 Nicolescu O - Management comparat, Editura Economica, 1998 3 Mockler Robert J - Multinational Strategic Management an Integrative Context Specific Process, under Strategic Management Group (SMRG), 2001; Traducerea în limba româna, Editura Economica, Bucuresti, 2001; Alvin Toffler - Corporatia Adaptabila, Editura Antet, 1995 4 Drucker P F - The Essential Drucker Selections from the Management Works of Peter F Drucker, Published by Elsevier Ltd , 2001; selectie din lucrarile de management ale lui Peter F Drucker, Meteor Press, Bucuresti, 2010, pag 10 si urmatoarele 5 Toffler A - Corporatia adaptabila, Ed Antet, 1996 6 Nicolescu O - Management comparat, Editura Economica, 1998; Eugen Burdus - Management comparat, Editura Economica, 1998; Richard Farmer - Advances in International Comparative Management, Vol I, 1984, Management comparat: Uniunea Europeana, Japonia si SUA, Ed Economica, Bucuresti, Editia a treia revizuita, 2006 7 Farmer R - Advances in International Comparative Management, Vol I-II, Jai Press Greenwitch, 1984-1986; Raghu Nath - Comparative Management, Regional View, Cambridge, 1988; Geert Hofstede - Culture's Consequences International Differences in Work, Related Values, Beverly Hills CA: Sage Publications; Geert Hofstede G - Cultures and Organizations, Software of the Mind, Institute for Research on Intercultural Cooperation (IRIC), Published by McGraw - Hill Book Company, Europe, London, 1991 8 Toffler A - The Eco-Spasm Report, traducere în româna Spasmul Economic, Editura Antet, 1995 9 Nicolescu O - Management Comparat Uniunea Europeana Japonia si SUA, Editia a II a Editura Economica, Bucuresti, 2001 10 Conform cu Nicolescu O - Management Comparat, Editura Economica, 1998 11 Nath R - Comparative Management A Regional View, Cambridge, 1988 12 Miller E - Comparative Management Conceptualization, Greenwich Press, 1984; vol I, Advances in International Comparative Management 13 Farmer R - Advances in International Comparative Management, vol I - II Greenwich, 1984 - 1986 14 Nicolescu O - Management comparat, Editura Economica, 1998, pag 30 15 Idem - pag 30-31 16 Burdus E - Management comparat, Editura Economica, Bucuresti, 1998, pag 44 17 Burdus E - Management comparat, Editura Economica, Bucuresti, 1998, pag 45 18 Nicolescu O - Management comparat, Editura Economica, 1998, pag 31 19 Soros G - Despre globalizare, Ed Polirom 2002; traducere dupa On Globalization 20 Soros G - Idem 21 Plumb I - Elemente moderne ale abordarii contextuale ale întreprinderii, vol II din lucrarea "Abordari moderne în managementul si economia organizatiei", Editura Economica, 2004, vol I, II, III si IV; coord Nicolescu O , s a 22 Plumb I - Idem 23 Drucker P F - The Essential Drucker Selections from the Management Works of Peter F Drucker, Published by Elsevier Ltd , 2001; selectie din lucrarile de management ale lui Peter F Drucker, Meteor Press, Bucuresti, 2010, pag 12 si urmatoarele 24 Revista Capital, 20 august, 2011 25 Revista Capital, 20 august, 2011 26 Revista Capital, 20 august, 2011 - - Management Comparat 1 Management Comparat 